Lissut viihdyttivät Rotuaari Piknikin päivässä | Yle Uutiset | yle.fi
Lissut viihdyttivät Rotuaari Piknikin päivässä
Oululainen tyttöduo Lissut esiintyi torstai-iltapäivänä Rotuaari Piknikissä. Kaupunkifestivaalin ilmainen päiväohjelma veti paikalle runsaasti yleisöä. Illalla Rotuaarilla esiintyvät Muska, Yö ja Popeda. Nelipäiväiseen tapahtumaan odotetaan yhteensä 10 000 kävijää.
2.7.2009 klo 16.40päivitetty 2.7.2009 klo 16.55
Kati Juntunen / Yle
Rotuaari Piknikin ensimmäisenä iltana esiintyneet Ismo Alanko Teholla, Scandinavian Music Group ja Apulanta keräsivät paikalle 2 500 lipun ostanutta. Kolmen muun illan ennakkomyynnin perusteella festivaali pääsee 10 000 kävijän tavoitteeseensa.
Lissut loivat iloista tunnelmaa
Torstai-iltapäivänä festivaalien ilmaistapahtumassa viihdyttivät Lissut. Oululainen tyttöduo "M1tsQ" ja "T1tsQ" ilahduttivat paikalla ollutta yleisöä energisillä lauluillaan ja iloisella esiintymisellään. Innokkaimmat fanit odottivat suosikkiaan jo ennen keikan alkua, ja moni ohikulkija pysähtyi seuraamaan esiintymistä.
Kaksi vuotta sitten Lissut nousivat julkisuuteen laulullaan "Pissikset", jonka duo esitti Rotuaarilla viimeisenä kappaleenaan. Laulu on mukana Lissujen viime keväänä ilmestyneellä esikoislevyllä. Tytöt, oikeilta nimiltään Tiia ja Mitra, lupailivat varovaisesti uutta materiaalia lähitulevaisuudessa.
Lissut esiintyvät seuraavan kerran Qstockissa 25.7.
Rotuaari Piknik luottaa kotimaisiin artisteihin 1.7.2009
Muska BabitsinTyttöbänditmusiikkisuomirockPopedafestivaalitYötapahtumatpopmusiikkimuusikot